**Οδηγίες για την απομαγνητοφώνηση των συνεντεύξεων**

**Σύμβολα απόδοσης του κειμένου**

(.) μικρή παύση

(\_) μεγάλη παύση (πάνω από 5 δευτερόλεπτα)

[ ] ταυτόχρονη ομιλία (στην αρχή εκφωνημάτων που επικαλύπτονται)

- διακοπή από τον ίδιο τον ομιλητή

(( )) σχόλια αναλυτή για τις περιστάσεις της επικοινωνίας π.χ. γέλια, χειρονομίες, εξωτερικοί θόρυβοι κ.λπ.

::: παράταση/επίσυρση λέξεων, συλλαβών ή και συμφώνων

@@@ σημεία ακαθόριστης φωνητικής αξίας (δε βγάζουν νόημα / δεν ακούγονται καλά)

ΚΕΦΑΛΑΙΑ αύξηση έντασης στη λέξη, συλλαβή κ.λπ.

; ερωτηματικός επιτονισμός

**Παράδειγμα από φυσικό διάλογο**:

Τ: άσχετο ήμουν στο με- στο μετρό μέσα

Μ: μμμ

Λ: ναι::

Τ: ακούς ΜΑνο;

Μ: ΝΑΙ

Τ: ήτανε ένας μικρούλης μάλλον με τον παππού του τόσος δα τόσος δα ((δείχνει)) και τον είχε πιάσει ένα κλάμα:::: (\_) μέσα στο μετρό απέναντι και να λέει φοβάμαι φοβάμαι και να κλαίει με λυγμούς [και το’χε πιάσει

Λ: [πω::: στο τρένο ε:::;

Τ: στο ΜΕΤΡΟ τώρα το βρίσκω λογικό κάπως και::: να μην μπορούμε να το σταματήσουμε με τίποτα το πιτσιρίκι (.) έτσι μου’ρθε να του πω κατέβα βρε άνθρωπε κι ανέβα πάνω θα πεθάνει το παιδί από το κλάμα (.) μιλάμε για πολύ κλάμα

Μ: πόσω χρονώ’ τανε;

Τ: τόσο::: ((δείχνει)) δεν ξέρω (.) ήτανε δυόμισι; δύο; μικρούλι κάπου κει (.) δύο χρονών (\_) και τελοσπάντων άρχισα εκεί με το κινητό και του ‘βαζα διάφορα να::: ξεχαστεί (\_) κάποια στιγμή σταμάτησε τους λυγμούς αλλά ό,τι κι αν του έλεγες έλεγε (.) φοβάμαι ((γέλια))

Μ: πού’ναι το αστείο;

Λ: ((γέλια))

Τ: είχε πολύ γέλιο (\_) ναι αλλά φοβάμαι

Μ: α:::χ

Τ: ναι [ήτανε ωραίος

Μ: [κοίτα γέλια:::

Λ: σώπα Τάκη σωπάστε @@@@ για ν’ ακούσουμε ((δυναμώνει τη μουσική στο ραδιόφωνο))